**NOTĂ PRIVIND PUNCTELE 3 – 5 DE PE ORDINEA DE ZI A ADUNĂRII GENERALE EXTRAORDINARE A ACȚIONARILOR („AGEA”) ONE UNITED PROPERTIES S.A. („SOCIETATEA”)**

Propunerea privind desfășurarea uneia sau mai multor oferte publice de cumpărare cu plata în bani („**Ofertele Publice de Cumpărare**” și fiecare dintre acestea, o „**Ofertă Publică de Cumpărare**”) are în vedere aprobarea achiziționării de către Societate a propriilor acțiuni, acestea urmând a fi ulterior anulate în vederea reducerii capitalului social („**Reducerea Capitalului Social**”), în următoarele condiții:

1. Numărul de acțiuni răscumpărate va fi de până la 20% din valoarea capitalului social subscris și vărsat;
2. Durata programului aferent Ofertelor Publice de Cumpărare va fi de cel mult 18 luni de la adoptarea hotărârii AGEA, în funcţie de condiţiile de piaţă, nivelul de participare al acţionarilor şi aprobările autorităţilor de reglementare;
3. Prețul de achiziție al acțiunilor răscumpărate va fi cuprins între 25 RON și 40 RON, suma maximă alocată pentru această operațiune fiind de 884.000.000 RON;
4. Reducerea Capitalului Social se va realiza prin anularea acțiunilor achiziționate în cadrul Ofertelor Publice de Cumpărare, în conformitate cu prevederile legale, avându-se în vedere anularea unui număr de maxim 22.100.000 acțiuni proprii având o valoarea nominală de 10 RON și reprezentând 20% din capitalul social al Societății;
5. Scopul anulării acțiunilor și al Reducerea Capitalului Social este optimizarea structurii de capital Societății și creșterea valorii pe termen lung pentru acționari;
6. Membrii Consiliului de Administraţie, inclusiv co-fondatorii Societății, îşi vor menţine numărul de acţiuni deţinute şi nu vor participa în Ofertele Publice de Cumpărare.